Spurius Postumius Albus Regillensis

Spurius Postumius Albus Regillensis (nescimus, quando natus quandove mortuus sit) senator Romanus saeculi quinti a.C.n. erat.

Familia
Pater eius Spurius Postumius A.f. Albus Regillensis anno 466 a.C.n. consul et 451 a.C.n. Decemvir legibus scribundis fuit postquam Athenas ad leges Graecas, imprimis illas  Solonis inclitas leges cognoscendas missus eratTitus Livius III.31.8ː Cum de legibus conueniret, de latore tantum discreparet, missi legati Athenas Sp. Postumius Albus A. Manlius P. Sulpicius Camerinus, iussique inclitas leges Solonis describere et aliarum Graeciae ciuitatium instituta mores iuraque noscere..

Cursus honorum
Ipse Spurius anno 432 a.C.n. tribunus militum consulari potestate electus est. Cum eo et Lucius Pinarius Mamercinus et Lucius Furius Medullinus hunc magistratum administraverunt. Eo anno vis morbi, qui antea urbem vexaverat, diminuta est et Aequi et Volsci bellum paraverunt, non iam gesseruntTitus Livius, ab urbe condita IV 25. Anno 431 legatus dictatoris Auli Postumii Tuberti copias contra Aequos duxitop. cit., IV 27,8.

Notae

Categoria:Nati saeculo 5 a.C.n.
Categoria:Senatores
Categoria:Tribuni militum consulari potestate
Albus Regillensis, Aulus
Categoria:Mortui saeculo 5 aut 4 a.C.n.